CELEX: C2006/212/38
Language: et
Date: 2006-09-02 00:00:00
Title: Kohtuasi C-283/06: Eelotsusetaotlus, mille esitas Zala Megyei Bíróság 19. juunil 2006  — KÖGÁZ Rt., E-ON IS Hungary Kft., E-ON DÉDÁSZ Rt., Schneider Elecrtic Hungária Rt., TESCO Áruhazák Rt., OTP Garancia Biztosító Rt., OTP Bank Rt., ERSTE Bank Hungary Rt. ja Vodafon Magyarország Mobil Távközlési Rt versus Zala Megyei Közigazgatási Hivatal Vezetöje

2.9.2006   
            
            
               ET
            
            
               Euroopa Liidu Teataja
            
            
               C 212/23
            
         Eelotsusetaotlus, mille esitas Zala Megyei Bíróság 19. juunil 2006 — KÖGÁZ Rt., E-ON IS Hungary Kft., E-ON DÉDÁSZ Rt., Schneider Elecrtic Hungária Rt., TESCO Áruhazák Rt., OTP Garancia Biztosító Rt., OTP Bank Rt., ERSTE Bank Hungary Rt. ja Vodafon Magyarország Mobil Távközlési Rt versus Zala Megyei Közigazgatási Hivatal Vezetöje
   (Kohtuasi C-283/06)
   (2006/C 212/38)
   Kohtumenetluse keel: ungari
   Eelotsusetaotluse esitanud kohus
   Zala Megyei Bíróság (Ungari)
   Põhikohtuasja pooled
   
      Hagejad: KÖGÁZ Rt., E-ON IS Hungary Kft., E-ON DÉDÁSZ Rt., Schneider Elecrtic Hungária Rt., TESCO Áruházak Rt., OTP Garancia Biztosító Rt., OTP Bank Rt., ERSTE Bank Hungary Rt. ja Vodafon Magyarország Mobil Távközlési Rt.
   
      Kostja: Zala Megyei Közigazgatási Hivatal Vezetöje
   Eelotsuse küsimused
   
               1.
            
            
               Kas ühinemislepingu (akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste kohta ja Euroopa Liidu aluslepingutesse tehtavate muudatuste kohta (1)) lisa X neljanda peatüki punkti 3 alapunkti a, mille kohaselt “võib Ungari kohaldada kuni 31. detsembrini 2007 (kaasa arvatud) ettevõtte kohaliku tulumaksu vähendusi kuni 2 % ettevõtjate netolaekumistest, mida kohalik omavalitsus annab piiratud ajaks vastavalt kohalikke makse käsitleva 1990. aasta seaduse C artiklitele 6 ja 7” saab tõlgendada nii, et:
               
                           —
                        
                        
                           Ungarile on tehtud ajutine erand, mis võimaldab tal säilitada ettevõtte kohalikku tulumaksu, või
                        
                     
                           —
                        
                        
                           võimaldades säilitada eelised seonduvalt ettevõtte kohaliku tulumaksuga, tunnustab ühinemisakt ühtlasi Ungari (ajutist) õigust säilitada majandustehingute maksustamine?
                        
                     
         
               2.
            
            
               Kui vastus esimesele küsimusele on eitav, esitab siseriiklik kohus järgmise küsimuse:
               Millised on nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (2) korrektse tõlgenduse puhul need kriteeriumid, mis võimaldavad otsustada, et tegemist ei ole kumuleeruva käibemaksu liiki maksuga direktiivi artikli 33 tähenduses?
            
         
      (1)  EÜT L 236, 23.9.2003, lk 846.
   
      (2)  EÜT L 145, 13.6.1977, lk 1; ELT eriväljaanne 9/1, lk 23.